काणकोणः करमलघाटांतलें रस्त्याचें रुंदिकरण आनी धोक्यांची व्हल्तां कापपाचें काम बेगोबेग पुराय करपा कडेन काणकोणचो आमदार आनी सभापतीन गंभीरपणान लक्ष दिवपाक सुरवात केल्या.
 करमलघाटांत जो वाठार अपघातप्रवण आसा थंयची व्हल्तां कापपा खातीर केंद्र सरकारान अतिरिक्त निधी मंजूर केला. रानां मंत्री विश्वजीत राणे आनी बांदकाम खात्याच्या वरिश्ठ अधिकाऱ्यांनी बसका घेवन ताचेर चर्चा केली. बसकेक मु्ख्य वनपाल सौरभ कुमार, मुख्य अभियंतो अॅलन, कार्यकारी अभियंतो कामत, अतिरिक्त जिल्होधिकारी नायक आनी पालवी वनपाल सालेलकार हाजीर आशिल्ले. पावसाक सुरवात जावचे पयलीं कामाक सुरवात करून झुजा पांवड्यांर काम करून व्हल्तां कापपाचें काम करतले अशें सभापती तवडकारान सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 